A TANÁCS HATÁROZATA
(2007. január 30.)
a 2006/112/EK irányelv 106. cikkében említett bizonyos munkaerő-igényes szolgáltatásokra Románia számára kedvezményes HÉA alkalmazásának engedélyezéséről
(2007/50/EK)
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a 2005-ös csatlakozási szerződésre (1) és különösen annak 4. cikke (3) bekezdésére,
tekintettel a 2005-ös csatlakozási okmányra (2) és különösen annak 55. cikkére,
tekintettel a közös hozzáadottértékadó-rendszerről szóló, 2006. november 28-i 2006/112/EK irányelvre (3) és különösen annak 106. cikkére,
tekintettel a Bizottság javaslatára,
mivel:
(1)
A Tanács felhatalmazhat bármely tagállamot arra, hogy kedvezményes adómértéket alkalmazzon bizonyos munkaerő-igényes szolgáltatásokra, amelyeknek egyrészt meg kell felelniük a 2006/112/EK irányelvben előírt feltételeknek, másrészt pedig szerepelniük kell az ugyanezen irányelv IV. mellékletében.
(2)
A 2006/112/EK irányelv 2010. december 31-ig hosszabbította meg a kedvezményes HÉA-mérték alkalmazásának időszakát. Ez többek között lehetővé teszi az irányelvben meghatározott lehetőséggel első alkalommal élni kívánó tagállamok és azon tagállamok számára, amelyek módosítani kívánják azoknak a szolgáltatásoknak a listáját, amelyekre korábban alkalmazták az említett rendelkezést, hogy erre vonatkozó kérelmet nyújtsanak be a Bizottsághoz.
(3)
Az irányelv úgy rendelkezik, hogy minden tagállam azonos feltételek mellett alkalmazhatja a bizonyos munkaerő-igényes szolgáltatásokra vonatkozó kedvezményes adómértékeket. Ezért a csatlakozó országok számára az Európai Unióhoz történő csatlakozásuktól kezdődően ugyanígy biztosítani kell a lehetőséget, hogy bizonyos munkaerő-igényes szolgáltatásokra kedvezményes HÉA-mértéket alkalmazhassanak.
(4)
Románia 2006. március 31-én kelt levelében az elbíráláshoz felhasználható adatok mellékelésével kérelmezi, hogy kedvezményes HÉÁ-t alkalmazhasson bizonyos munkaerő-igényes szolgáltatásokra.
(5)
A tagállamok közötti egyenlő elbírálás biztosítása érdekében e határozat Bulgária és Románia csatlakozási szerződésének hatályba lépésétől kezdve alkalmazandó.
(6)
E határozat nincs kihatással az Európai Közösségeknek a HÉA-ból származó saját forrásaira,
ELFOGADTA EZT A HATÁROZATOT:
1. cikk
Összhangban a 2005-ös csatlakozási okmány 55. cikkével, a 2006/112/EK irányelv 106. és 108. cikkével összefüggésben, Románia felhatalmazást kap arra, hogy a 2005-ös csatlakozási okmány hatályba lépésétől 2010. december 31-ig a 2006/112/EK irányelv 98. cikkében meghatározott kedvezményes adómértéket alkalmazza a következő, a 2006/112/EK irányelv IV. mellékletében felsorolt szolgáltatásokra:
a)
kisebb javítási szolgáltatások: ruházat és ágynemű (beleértve a javítást és az átalakítást is);
b)
házi gondozói szolgálat.
2. cikk
Ez a a 2005-ös csatlakozási szerződés hatályba lépése napjától alkalmazandó, és 2010. december 31-én hatályát veszti.
3. cikk
Ennek a határozatnak Románia a címzettje.
Kelt Brüsszelben, 2007. január 30-án.